Sefydliad Wcráin

Sefydliad cyhoeddus yw Український інститут, Ukrayinsʹkyy instytut (Cymraeg: Sefydliad Wcráin neu Sefydliad Wcráin) sy'n cynrychioli diwylliant Wcráin yn y byd ac sy'n ffurfio delwedd gadarnhaol o Wcráin dramor. Sefydlwyd y Sefydliad gan Gabinet Gweinidogion Wcráin yn 2017 ac mae'n gysylltiedig â Gweinyddiaeth Materion Tramor Wcráin. Dechreuodd ei weithgareddau yn llawn yn ystod haf 2018, ar ôl penodi Volodymyr Sheiko fel Cyfarwyddwr Cyffredinol yn dilyn gystadleuaeth agored, a chreu tîm o arbenigwyr.

Amcanion
Cynyddu gwelededd rhyngwladol a gwella dealltwriaeth o Wcráin ymhlith pobl o ddiwylliannau eraill
 Hyrwyddo iaith a diwylliant Wcráin yn rhyngwladol
 Cefnogi symudedd rhyngwladol a hwyluso cyfnewid proffesiynol, cefnogi prosiectau cydweithredu rhyngwladol yn y diwydiannau creadigol, diwylliant, addysg a gwyddoniaeth
 Rhannu profiad Wcráin o ddatblygiad cymdeithas sifil, adeiladu gwladwriaeth, ymrwymiad i egwyddorion rhyddid, democratiaeth ac undod cenedlaethol

Blaenoriaethau'r Sefydliad
Yn 2019, cynhaliodd y sefydliad 85 o brosiectau, gan gynnwys Gŵyl Cerddoriaeth Gyfoes Wcráin yn Efrog Newydd, Blwyddyn Diwylliant Awstria-Wcráin 2019, cyflwyniadau tywysyddion sain Wcreineg mewn amgueddfeydd ledled y byd, cyngherddau, digwyddiadau rhwydweithio, ac ati.

Ffurfiwyd blaenoriaethau gweithgaredd Sefydliad Wcráin yn seiliedig ar:

 Dwy sesiwn strategol fewnol ym mis Awst-Medi 2018;
 Sesiwn strategol gyhoeddus y Sefydliad ar Hydref 18, 2018;
 Sesiwn strategol ar ddiplomyddiaeth ddiwylliannol ar y cyd â Chronfa Ddiwylliannol Wcráin;
 Ymgynghoriadau ag 80 o arbenigwyr a gweithwyr proffesiynol yn y sector mewn diwylliant, diwydiannau creadigol ac addysg ym mis Awst-Rhagfyr 2018;
 Ymgynghori ag arweinwyr tîm a rheolwyr rhaglen y Cyngor Prydeinig, y Goethe-Institut, y Česká centra, y Instytut Polski, Instytut Adama Mickiewicza, a Sefydliad Diwylliannol Lithwania;
 Cyfarfodydd gwaith gyda phenaethiaid sefydliadau diwylliannol ac addysgol tramor yn Sbaen, yr Almaen, y Weriniaeth Tsiec, a Gwlad Pwyl.

Mae blaenoriaethau gweithgaredd rhaglen Sefydliad Wcráin fel a ganlyn:
 Cyflwyno diwylliant Wcreineg dramor;
 Cyfranogiad Wcráin yn nigwyddiadau diwylliannol, addysgol a gwyddonol allweddol y byd;
 Cyfnewidfeydd rhyngwladol a symudedd;
 Prosiectau hyrwyddo;
 Cefnogaeth i Astudiaethau Wcreineg;
 Addysgu a hyrwyddo'r iaith Wcreineg dramor;
 Llwyfan ymchwil.

Sefydliadau tebyg
Mae Sefydlaid Wcráin yn debyg i sawl sefydliad gan genedl wladwriaethau eraill er mwyn hyrwyddo diwylliant, iaith a buddion eu gwledydd. Y Basgwyr (gydag Etxepare Euskal Institutua) a'r Catalaniaid (gyda Institut Ramon Llull) yw'r unig ddwy genedl ddi-wladwriaeth sydd â sefydliad mor soffistigedig a strategol. Hyd yma, nid yw Cymru wedi gweld yn dda i sefydlu asiantaeth debyg.

Gweler hefyd
 Rhestr o sefydliadau hyrwyddo iaith a diwylliant ryngwladol

Cyfeiriadau

Dolenni allanol
 Gwefan swyddogol (Wcreineg a Saesneg)
 Sefydliad Wcráin yn Llundain ar Facebook
 Sefydliad Wcráin ar Twitter @Ukr_Institute

Categori:Diwylliant Wcráin
Categori:Wcreineg
Categori:Sefydliadau 2017
Categori:Sefydliadau rhyngwladol